พรรคที่จะชนะเลือกตั้งปีหน้า
สนง.คณะกรรมการส่งเสริมการศึกษาเอกชน สนง.ปลัดกระทรวงศึกษาธิการ เชิญ ร.ต.อ.ดร.นิติภูมิธณัฐ มิ่งรุจิราลัย พูด แนวทางการคิดพัฒนางานให้ทันโลก รับใช้บุคลากรของสำนักงานฯ ทั้งส่วนกลางและส่วนภูมิภาค 13.00-15.00 น. ของวันศุกร์ 7 กันยายน 2561 ที่ รร.เดอะบลูม บาย ทีวีพูล นครราชสีมา,เมื่อมีการกำหนดว่า ประเทศไทยจะเลือกตั้ง ส.ส.ในวันที่ 24 กุมภาพันธ์ 2562 ทั้งอีเมลและในสื่อโซเชียลมีเดียก็เต็มไปด้วยคำถามเรื่องการเมืองและพรรคการเมืองในโลกยุค 4 จี ผมเรียนรับใช้ในเปิดฟ้าส่องโลกไปหลายครั้งแล้วครับว่า สำหรับประเทศที่คนเข้าถึงสื่อโซเชียลมีเดียได้มาก การเมืองจะเปลี่ยนไปมากอย่างที่ท่านคาดไม่ถึง เช่น ในยุโรปตะวันตกโซเชียลมีเดียที่นั่นมีการโจมตีศาสนาอิสลามอย่างรุนแรง ทำให้ประชาชนคนลงคะแนนในทุกประเทศกลัวการก่อการร้าย แขยงแขงขนผู้ลี้ภัยที่เกือบทั้งหมดเป็นมุสลิม ทำให้พรรคการเมืองที่พลเมืองมุสลิมหนุนร่วงเกือบทุกพรรค พรรคเก่าแก่ที่ไม่พูดถึงปัญหาลี้ภัยและการก่อการร้าย รวมทั้งไม่กระตุ้น lslamophobia หรือความเกลียดกลัวอิสลาม ก็ได้ ส.ส.น้อยลง,กลับกัน พรรคไหนกระตุ้นให้ผู้คนเกลียดกลัวอิสลามและต่อต้านผู้อพยพอย่างสุดลิ่มทิ่มประตูกลับได้ ส.ส.เพิ่มขึ้น ตัวอย่างที่เห็นได้ชัดเลยก็คือ UKIP หรือ United Kingdom Independence Party ในอังกฤษที่ได้ ส.ส.เพิ่มขึ้นมาก,แต่ก่อนง่อนชะไร คนออสเตรียรักสงบและต้องการให้พลเมืองของทุกศาสนาอยู่ร่วมกันได้ในแผ่นดินอย่างสันติสุข ทว่าในห้วงช่วงสองปีมานี้ พรรคขวาสุดโต่งอย่าง Freedom Party ก็โหมกระแสต่อต้านผู้อพยพและอิสลามจนชนะการเลือกตั้ง,ที่อิตาลีก็ใช่ย่อย มีการเร้าอารมณ์ผู้คนในโซเชียลมีเดียซะจนพรรคที่ไม่แสดงการเกลียดกลัวอิสลามไม่ได้คะแนน ส่วนพรรคที่ด่าผู้ลี้ภัยและศาสดาของผู้ลี้ภัยอย่าง Northern League กลับได้รับความไว้วางใจจากประชาชน ในอดีตเนเธอร์แลนด์เคยเป็น ตัวอย่างของประเทศที่พลเมืองต่างศาสนาอยู่ร่วมกันอย่างสงบสุข แต่วันนี้ไม่ใช่แล้วครับ พรรคขวาสุดโต่ง ชาตินิยมสุดขั้ว สร้างความกลัวผู้อพยพให้เกิดขึ้นในสมองของผู้คนอย่าง Party For Freedom กำลังได้รับความนิยม,ตอนที่กรีซมีปัญหาเศรษฐกิจ ผู้สมัครจากพรรคการเมืองเก่าสอบตกกันเกือบทั้งหมด ประชาชนเทคะแนนให้พรรคที่ใช้อำนาจแบบเผด็จการฟาสซิสต์ ปราศรัยแบบชาตินิยม ส่งข้อความลงไปในโซเชียลมีเดียให้คนนึกถึงความยิ่งใหญ่ของกรีซในอดีต ให้นึกถึงความยิ่งใหญ่ของเผ่าพันธุ์ที่มีอารยธรรมเก่าแก่ ก่นด่าและกีดกันผู้อพยพจากตะวันออกกลาง คนกรีกกลับเทคะแนนให้พรรคสุดโต่ง Golden Dawn นี้,ข้อความที่ใช้ปราศรัยและที่โพสต์ลงในโซเชียลมีเดียในยุคนี้ ถ้าย้อนหลังไปเมื่อ 10 ปีที่แล้ว คนฟัง คนอ่านรับไม่ได้อย่างแน่นอน เพราะเป็นการดูถูกคนเผ่าพันธุ์อื่น ศาสนาอื่น เหยียดคนอื่น แต่ปัจจุบันทุกวันนี้ กลับรับกันได้ และพรรคที่ส่งข้อความ เหยียด พวกนี้กลับได้รับความไว้วางใจ,สมัยก่อน พรรคการเมืองยิ่งเก่าแก่ ยิ่งมีแฟนเยอะ มีสาวกมาก มีผู้สนับสนุนเหนียวแน่น แต่สมัยนี้ไม่ใช่แล้วครับ ความเก่า ความเก๋าไม่เกี่ยว ผู้อ่านท่านนึกถึงการเลือกตั้งประธานาธิบดีฝรั่งเศสครั้งล่าสุด นายเอ็มมานูเอล มาครง ไม่ได้สังกัดพรรคการเมืองเก่าแก่ ไม่ว่าจะขั้วใดทั้งสิ้น พรรคอ็องมาร์ช ของแกเพิ่งตั้งเมื่อ พ.ศ.2559 นี่เอง แต่ชนะเลือกตั้งเมื่อเดือนพฤษภาคม 2560 คนฝรั่งเศสไม่ได้นึกถึงพรรคการเมืองเก่าแก่อย่างพรรคสังคมนิยมที่ตั้งเมื่อ พ.ศ.2512 และมีคนในพรรคอย่าง ฟร็องซัว ออล็องด์ ซึ่งเป็นประธานาธิบดีคนก่อน,ดูจากกระแสความนิยมพรรคการเมืองโลก กระแสยุโรป หรือแม้แต่กระแสเอเชีย ผมเชื่อว่าพรรคใหม่ๆ ที่ รุนแรงจัดชัดเจน จะได้รับความนิยมขึ้น ส่วนพรรคเก่าๆจะล้าหายตายจากไปจากเวที การต่อสู้แข่งขันกันในทางการเมืองจะแรงมากขึ้น การโจมตีกันในระหว่างรณรงค์หาเสียงเลือกตั้งจะไม่ใช่เรื่องอุดมการณ์อีกต่อไปแล้ว ส่วนหนึ่งจะตีกันเรื่องศาสนา เผ่าพันธุ์ และเรื่องบ้าๆบอๆ.,นิติการุณย์ มิ่งรุจิราลัย,songlok1997@gmail.com, 
ประเทศไทยจะเลือกตั้ง ส.ส.ในวันที่ 24 กุมภาพันธ์ 2562 ทั้งอีเมลและในสื่อโซเชียลมีเดียก็เต็มไปด้วยคำถามเรื่องการเมืองและพรรคการเมืองในโลกยุค 4 จี
เลือกตั้ง,พรรคการเมือง,ชนะการเลือกตั้ง,เปิดฟ้าส่องโลก,นิติการุณย์ มิ่งรุจิราลัย